b'\n_START_ARTICLE_\nLukinkalvonalainen verenvuoto\n_START_SECTION_\nSAV:n syyt\n_START_PARAGRAPH_\nSAV:n syyn\xc3\xa4 on synnynn\xc3\xa4isesti oleva heikko kohta aivovaltimossa. Valtimon sis\xc3\xa4ll\xc3\xa4 oleva korkea paine aiheuttaa verisuonen sein\xc3\xa4m\xc3\xa4n heikkoon kohtaan pullisituman. Pullistuma voi olla valtimossa useita vuosia, monesti koko el\xc3\xa4m\xc3\xa4n, eik\xc3\xa4 se aiheuta mit\xc3\xa4\xc3\xa4n oireita. Joissain tilanteissa se saattaa kuitenkin revet\xc3\xa4 jolloin veri levi\xc3\xa4\xc3\xa4 aivokalvon alle. Likim\xc3\xa4\xc3\xa4rin 100 000 suomalaisella on aivovaltimoissa pieni pullistuma, mutta suurimmalle osalle se ei aiheuta mit\xc3\xa4\xc3\xa4n oireita._NEWLINE_Verenpainetauti, tupakointi tai runsas alkoholin k\xc3\xa4ytt\xc3\xb6 nostavat SAV:n vaaraa. Henkil\xc3\xb6it\xc3\xa4, joilla on valtimon pullistuma aivoissa, kehotettiin aikoinaan v\xc3\xa4ltt\xc3\xa4m\xc3\xa4\xc3\xa4n fyysisi\xc3\xa4 ponnisteluita ja muita tilanteita, joissa verenpaine saattaa nousta. Nyky\xc3\xa4\xc3\xa4n tiedet\xc3\xa4\xc3\xa4n pullistuman useimmiten puhkeavan levossa, joten ruumiillisten ponnistuksien v\xc3\xa4ltt\xc3\xa4minen ei ole tarpeellista._NEWLINE_Suunnilleen joka viidennell\xc3\xa4 SAV-potilaalla on suvussaan verosuonipullistumia tavallista enemm\xc3\xa4n. Jos kahdella l\xc3\xa4hisukulaisella on pullistuma niin terveiden sukulaisten aivoverisuonien kuvausta suositellaan 30-60 vuoden i\xc3\xa4ss\xc3\xa4. Jos kuvissa l\xc3\xb6ytyy pullistuma, leikataan se vuodon torjumiseksi.\n_START_SECTION_\nSAV:n oireet\n_START_PARAGRAPH_\nKoska  veri vuotaa aivokalvojen alle eik\xc3\xa4 suoraan aivokudoksen sis\xc3\xa4\xc3\xa4n, niin oireet poikkeavat selv\xc3\xa4st\xc3\xa4 aivoverenvuodosta. Ominainen oire on nopeasti alkava voimakas ja jatkuva p\xc3\xa4\xc3\xa4ns\xc3\xa4rky. My\xc3\xb6s oksentelu ja pahoinvointi, silmien valonarkuus, sek\xc3\xa4 niskan j\xc3\xa4ykkyys liittyv\xc3\xa4t usein oireisiin. Kouristeluita ja tajuttomuutta saattaa my\xc3\xb6s esiinty\xc3\xa4. Halvausoireet ovat harvinaisempia oireita. _NEWLINE_Oireiden voimakkuus vaihtelee laajasti aina syv\xc3\xa4st\xc3\xa4 tajuttomuudesta hyv\xc3\xa4kuntoiseen potilaaseen.\n_START_SECTION_\nSAV:n hoito\n_START_PARAGRAPH_\nSAV vaatii v\xc3\xa4lit\xc3\xb6nt\xc3\xa4 hoitoa. Vaiva havaitaan tietokonekerroskuvauksella, potilas on siis toimitettava sairaalaan kuvattavaksi. Jos SAV todetaan, on potilas l\xc3\xa4hetett\xc3\xa4v\xc3\xa4 sairaalaan jossa neurokirurginen leikkaus on mahdollista suorittaa. Potilaista noin nelj\xc3\xa4nnes kuolee seuraavan vuoden sis\xc3\xa4ll\xc3\xa4 vuodosta, mutta SAV:sta toivutaan my\xc3\xb6s t\xc3\xa4ysin ja onnistuneen leikkauksen j\xc3\xa4lkeen ei uusiutumisvaara ole oletettu.'